**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՒ ՀԱՄԱՅՆՔԻ ԱՎԱԳԱՆՈՒ ՈՐՈՇՈՒՄ**

« » **սեպտեմբերի 2023 թվականի N- Ա**

«**ՈՒԺԵՂ ՍԵՐՈՒՆԴ**»  **ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**

«Ուժեղ սերունդ» հասարակական կազմակերպություննիրականացնում է ծրագիր,որի ընթացքում «ԱնկԷ» երգչախումբը մեկնելու է Հունգարիայի Վեսպրեմ-Բալատոն քաղաք, որտեղ ներկայացնելու է Գյումրի քաղաքի մշակույթը :

Նկատի ունենալով վերոգրյալը, ղեկավարվելով «Տեղական ինքնակառավարման մասին» օրենքի 10-րդ հոդվածի 11-րդ մասով, Հայաստանի Հանրապետության Շիրակի մարզի Գյումրի համայնքի ավագանու 2017 թվականի նոյեմբերի 06-ի N 119-Նորոշման 1-ին կետով հաստատված կարգի 10-րդ և 11-րդ կետի դրույթներով և հիմք ընդունելով «Ուժեղ սերունդ» հասարակական կազմակերպության (այսուհետ` կազմակերպություն) նախագահ Արմեն Եդիգարյանի գրությունը (համայնքապետարանում մուտքագրված 2023 թվականի սեպտեմբերի 1-ին N 18431 թվագրմամբ)՝ **Հայաստանի Հանրապետության Շիրակի մարզի** **Գյումրի** **համայնքի ավագանին որոշում է.**

1. Կազմակերպությանը` որպես նվիրատվություն հատկացնել 600 000 (վեց հարյուր հազար) Հայաստանի Հանրապետության դրամ` ծրագրի իրականացման նպատակով:

2. Հանձնարարել Հայաստանի Հանրապետության Շիրակի մարզի Գյումրու համայնքապետարանի աշխատակազմի ֆինանսա-տնտեսագիտական բաժնի պետ-գլխավոր ֆինանսիստին՝ սույն որոշման 1-ին կետում նշված գումարի հատկացումը կատարել Հայաստանի Հանրապետության Շիրակի մարզի Գյումրի համայնքի 2023 թվականի բյուջեի 8/4/2 գործառական դասակարգման (4819) «Նվիրատվություններ այլ շահույթ չհետապնդող կազմակերպություններին» տնտեսագիտական դասակարգման հոդվածից` օրենքով սահմանված կարգով:

**Կ.ԲԱԴԱԼՅԱՆ**

**Ա.ՉԱԽՈՅԱՆ**

**Մ. ՄԿՐՏՉՅԱՆ**

Կատարող՝

Ա. Տաշչյան

**ՀԻՄՆԱՎՈՐՈՒՄ**

««**ՈՒԺԵՂ ՍԵՐՈՒՆԴ**»  **ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**» **ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Եվրամիությունը 2023 թվականի մշակութային մայրաքաղաք է հռչակել Հունգարիայի Վեսպրեմ-Բալատոն քաղաքը: Կազմակերպությունըիրականացնում է ծրագիր, որի ընթացքում «ԱնկԷ» երգչախումբը մեկնելու է մշակութային մայրաքաղաք, որտեղ ներկայացնելու է Գյումրի քաղաքի մշակույթը :

Որոշման ընդունումը պայմանավորված է ծրագրին մասնակցելու նպատակով, որպես նվիրատվություն, դրամական միջոցներ հատկացնելու անհրաժեշտությամբ:

**ՏԵՂԵԿԱՆՔ**

««**ՈՒԺԵՂ ՍԵՐՈՒՆԴ**»  **ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**» **2023 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

«Ուժեղ սերունդ» հասարակական կազմակերպությանը որպես նվիրատվություն դրամական միջոցներ հատկացնելու մասին» որոշման ընդունմամբ Գյումրի համայնքի 2023 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: