**Ն Ա Խ Ա Գ Ի Ծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ**

**ԱՎԱԳԱՆՈՒ ՈՐՈՇՈՒՄ**

**« » 2023 թվականի N -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ**

**ԱՎԱԳԱՆՈՒ 2017 ԹՎԱԿԱՆԻ ՆՈՅԵՄԲԵՐԻ 06-Ի N 119-Ն ՈՐՈՇՄԱՆ ՄԵՋ**

**ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 33–րդ հոդվածի 3–րդ մասով, 34–րդ հոդվածի 1–ին և 2–րդ մասերով, ինչպես նաև Հայաստանի Հանրապետության Ընտանեկան օրենսգրքի 41-րդ հոդվածի և 52-րդ հոդվածի դրույթներով՝ **Հայաստանի Հանրապետության Շիրակի մարզի** **Գյումրի համայնքի ավագանին որոշում է.**

1․ Հայաստանի Հանրապետության Շիրակի մարզի Գյումրի համայնքի ավագանու 2017 թվականի նոյեմբերի 06-ի «Հայաստանի Հանրապետության Շիրակի մարզի Գյումրի համայնքի ղեկավարի կամավոր լիազորությունների իրականացման և դրանց համար անհրաժեշտ ֆինանսական միջոցների հատկացման կարգը սահմանելու մասին» N 119-Ն որոշմամբ հաստատված կարգը լրացնել հետևյալ բովանդակությամբ նոր՝ 13-րդ կետով․

«13․ Թույլ տալ մինչև 18 տարին լրացած աշակերտների (սաների) ծնողներին (կամ նրանց օրինական ներկայացուցիչներին) ստանալ պարգևավճարի գումարները իրենց երեխայի փոխարեն։»

2. Սույն որոշումն ուժի մեջ է մտնում հրապարակման օրվան հաջորդող օրվանից:

**Կ.ԲԱԴԱԼՅԱՆ**

**Մ.ՄԿՐՏՉՅԱՆ**

**Ա.ՉԱԽՈՅԱՆ**

**Լ․ԹՈՎՄԱՍՅԱՆ**

Կատարող՝ Ա .Մկրտչյան

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2017 ԹՎԱԿԱՆԻ ՆՈՅԵՄԲԵՐԻ 06-Ի N 119-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

1. **Կարգավորման ենթակա խնդրի սահմանումը․**

* Հայաստանի Հանրապետության Շիրակի մարզի Գյումրի համայնքի ավագանու կողմից ընդունվել է **««15» մարտի 2023 թվականի N 47-Ա որոշումը»**՝ արվեստի և երաժշտական դպրոցներում ուսուցում ստացող և հանրապետական ու միջազգային մրցույթներին մրցանակային տեղերի արժանացած աշակերտներին և նրանց ուսուցիչներին խրախուսման նպատակով պարգևավճարներ հատկացնելու մասին**»։**

1. **Կարգավորման ենթակա խնդրի առկա իրավիճակը․**

* **«15» մարտի 2023 թվականի N 47-Ա որոշումը** չէր կարգավորում մինչև 18 տարին լրացած աշակերտների (սաների) հետ ֆինանսական գործարքներ կատարելու սահմանափակումները, և պարգևավճարի գումարները նրանց ծնողներին (կամ օրինական ներկայացուցիչներին) երեխայի փոխարեն ստանալու հնարավորությունը։

1. **Կարգավորման նպատակները և ակնկալվող արդյունքը․**

* Նոր որոշման/ ընդունումը պայմանավորված է մինչև 18 տարին լրացած աշակերտների (սաների) պարգևավճարի գումարները նրանց ծնողներին (կամ օրինական ներկայացուցիչներին) երեխայի փոխարեն օրենքով սահմանված կարգով ստանալու հնարավորություն տալու անհրաժեշտությամբ:
* Դրամական խրախուսումը երկուստեք դրական ազդակ է հանդիսանում լավագույն արդյունքներ ցուցաբերած և մրցանակային տեղերի արժանացած աշակերտների և նրանց ուսուցիչների համար։

1. **Ակտի նորմատիվ բնույթի հիմնավորվածությունը․**

* Ղեկավարվելով «Նորմատիվ իրավական ակտերի մասին» օրենքի 2–րդ հոդվածի 1–ին մասի 1–ին կետով, 33–րդ հոդվածի 3–րդ մասով, 34–րդ հոդվածի 1–ին և 2–րդ մասերով, ինչպես նաև Հայաստանի Հանրապետության Ընտանեկան օրենսգրքի 41-րդ հոդվածի և 52-րդ հոդվածի դրույթներով՝ Հայաստանի Հանրապետության Շիրակի մարզի Գյումրի համայնքի ավագանին որոշում է **2017 թվականի նոյեմբերի 06-ի N 119-Ն որոշմամբ** հաստատված կարգը լրացնել նոր՝ 13-րդ կետով։

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2017 ԹՎԱԿԱՆԻ ՆՈՅԵՄԲԵՐԻ 06-Ի**

**N 119-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

«Հայաստանի Հանրապետության Շիրակի մարզի Գյումրի համայնքի ավագանու 2017 թվականի նոյեմբերի 06-ի N 119-Ն որոշման մեջ լրացումներ կատարելու մասին» որոշման ընդունմամբ Գյումրի համայնքի 2023 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: