**Հ Ր Ա Վ Ե Ր**

**ՀԱՆՐԱՅԻՆ ՔՆՆԱՐԿՄԱՆ ՄԱՍՆԱԿՑՈՒԹՅԱՆ**

Համաձայն Հայաստանի Հանրապետության Շիրակի մարզի Գյումրի համայնքի ավագանու 2015թ. դեկտեմբերի 17-ի N 204-Ն որոշմամբ հաստատված կարգի**՝** 2022 թվականի նոյեմբերի 08-ին ժամը 1500-ին Գյումրու համայնքապետարանի վարչական շենքում (Վարդանանց հր. 1, 2-րդ հարկ, ավագանու նիստերի դահլիճ) կայանալու է հանրային բաց լսում և քննարկում (այսուհետ՝ քննարկում):

**Քննարկման հարցը՝**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2023-2025 ԹՎԱԿԱՆՆԵՐԻ  ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ»**

**Գյումրի համայնքի ավագանու որոշման նախագիծը**

**(Զեկուցող՝ Գյումրու համայնքապետարանի աշխատակազմի**

**ֆինանսատնտեսագիտական բաժնի պետ Մ.Մկրտչյան)**

Քննարկմանը մասնակցելու ցանկություն ունեցող շահագրգիռ անձիք (ֆիզիկական, իրավաբանական) իրենց առարկություններն ու առաջարկությունները գրավոր տեսքով կարող են ուղարկել Գյումրու համայնքապետարանի պաշտոնական էլեկտրոնային հասցեին՝ [gyumri@gyumri.am](mailto:gyumri@gyumri.am) կամ հանձնել հանրային քննարկման քարտուղարին սույն հրավերի հրապարակման պահից սկսած 10 օրվա ընթացքում, անկախ քննարկմանը ներկա գտնվելու հանգամանքից:

Քննարկման մասնակիցները իրենց առարկություններն ու առաջարկությունները գրավոր տեսքով կարող են ներկայացնել քննարկման քարտուղարին նաև հանրային քննարկման ավարտից հետո 5 օրվա ընթացքում:

Սույն հրավերին կցվում է ներկայացվող նախագիծը:

**ԳՅՈՒՄՐԻ ՀԱՄԱՅՆՔԻ ՂԵԿԱՎԱՐ՝ Վ. ՍԱՄՍՈՆՅԱՆ**

**ԱՄՓՈՓԱԹԵՐԹ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2023-2025 ԹՎԱԿԱՆՆԵՐԻ  ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ»Գյումրի համայնքի ավագանու որոշման նախագծի հանրային բաց լսման և քննարկման արդյունքում ստացված առարկությունների և առաջարկությունների**

|  |  |  |  |  |
| --- | --- | --- | --- | --- |
| **Հ/Հ** | **Առարկության և (կամ) առաջարկության հեղինակը,**  **գրության ամսաթիվը և համարը** | **Առարկության և (կամ) առաջարկության ամփոփ բովանդակությունը** | **Առարկության և (կամ) առաջարկության վերաբերյալ համայնքի ղեկավարի եզրակացությունը** | **Նախագծում կատարված փոփոխությունը և (կամ) լրացումը** |
|  | **1** | **2** | **3** | **4** |
|  | Առարկություններ և առաջարկություններ չեն ներկայացվել |  |  |  |

**ՀԱՄԱՅՆՔԻ ՂԵԿԱՎԱՐ ` Վ. ՍԱՄՍՈՆՅԱՆ**

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2023-2025 ԹՎԱԿԱՆՆԵՐԻ  ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ»Գյումրի համայնքի ավագանու որոշման նախագծի հանրային բաց լսման և քննարկման մասին**

|  |  |  |
| --- | --- | --- |
| **Հ/Հ** | **Տեղեկատվության բնույթը** | **Տեղեկատվության բովանդակությունը** |
| 1. | «Հայաստանի Հանրապետության Շիրակի մարզի Գյումրի համայնքի 2023-2025 թվականների  միջնաժամկետ ծախսերի ծրագիրը հաստատելու  մասին» Գյումրի համայնքի ավագանու որոշման նախագծի հանրային բաց լսման և քննարկման մասին | **ՏԵՂԵԿԱՆՔ**  «Հայաստանի Հանրապետության Շիրակի մարզի Գյումրի համայնքի 2023-2025 թվականների  միջնաժամկետ ծախսերի ծրագիրը հաստատելու մասին» Գյումրի համայնքի ավագանու որոշման նախագծի հանրային բաց լսման և քննարկման մասին |
| 2. | Հանրությանը «Հայաստանի Հանրապետության Շիրակի մարզի Գյումրի համայնքի 2023-2025 թվականների  միջնաժամկետ ծախսերի ծրագիրը հաստատելու  մասին» Գյումրի համայնքի ավագանու որոշման նախագծի իրազեկումը | Տեղադրվել է համայնքի պաշտոնական gyumricity.am համացանցային կայքում 2022 թվականի նոյեմբերի 01-ին ՝ <https://www.gyumricity.am/hy/information-center/announcements/1576-2022-11-02-21-43-10> հղմամբ և համայնքապետարանի ֆեյսբուքյան էջում, հայտարարություն է տրվել Շանթ և Ցայգ հետուստատեսություններով, փակցվել է համայնքապետարանի հայտարարությունների ցուցատախտակին՝ նաև դրսից ընթերցելու հնարավորությամբ: |
| 3. | Հանրային քննարկման մասնակիցները | Մասնակիցների ցուցակը կցվում է: |
| 4. | Հանրային բաց լսման և քննարկման մասնակցության արդյունքները | Հանրային քննարկումը կայացել է: |

**ՀԱՄԱՅՆՔԻ ՂԵԿԱՎԱՐ՝ Վ. ՍԱՄՍՈՆՅԱՆ**

**ԱՐՁԱՆԱԳՐՈՒԹՅՈՒՆ**

ՀԱՆՐԱՅԻՆ ԲԱՑ ԼՍՄԱՆ ԵՎ ՔՆՆԱՐԿՄԱՆ

ՀՀ Շիրակի մարզ 08 նոյեմբերի, 2022 թ.

Ք. Գյումրի, Վարդանանց հր.1 ժամը՝ 15:00

2022 թվականի նոյեմբերի 08-ին, ժամը՝ 15:00-ին, Գյումրու համայնքապետարանի վարչական շենքում (Վարդանանց հր. 1, 2-րդ հարկ) կայացավ հանրային բաց լսում և քննարկում (այսուհետ՝ քննարկում): Քննարկումը վարեց Գյումրի համայնքի ղեկավարի գլխավոր խորհրդական՝ Հայկ Սուլթանյանը:

**Հանրային քննարկման թեմա՝** «Հայաստանի Հանրապետության Շիրակի մարզի Գյումրի համայնքի 2023-2025 թվականների միջնաժամկետ ծախսերի ծրագիրը հաստատելու մասին»

**Զեկուցող՝ Մենուա Մկրտչյան**

Գյումրու համայնքապետարանի աշխատակազմի ֆինանսատնտեսագիտական բաժնի պետի ժամանակավոր պաշտոնակատար

-Ձեզ եմ ներկայացնում Գյումրի համայնքի 2023-2025 թվականների միջնաժամկետ ծախսերի ծրագիրը: Այն բաղկացած է երեք բաժիններից: 2023-2025թվականների համայնքի զարգացման հիմնական ուղղությունները 2023-2025թվականների միջնաժամկետ ծախսերի նախագծով կանխատեսվող եկամուտների հաշվարկային ցուցանիշները, 2023-2025 թվականների վերջնաժամկետ ծախսերի ծրագրում նախատեսված ծախսերի ֆինանսավորման համար անհրաժեշտ գումարների և առաջարկվող հատկացումների հիմնավորումներն են: Ինչպես նաև թվով 7հավելվածներից աղյուսակային տեսքով ներկայացված է եկամուտները և ծախսերը, ըստ համապատասխան հոդվածների: Համայնքի 2023-2025 թվականների միջնաժամկետ ծախսերի ծրագրի կազմման հիմք է հանդիսացել համայնքի 2022-2026թվականների հնգամյա զարգացման ծրագիրը: Գյումրի համայնքի բյուջեի սեփական եկամուտների հավաքագրումից, պետական բյուջեից ֆինանսական համահարթեցման սկզբունքով տրվող դոտացիայից, նպատակային հատկացումներից գոյացած եկամուտները հատկացվելու են համայնքի հնգամյա զարգացման ծրագրով սահմանված դրույթների իրականացմանը, ապահովելով օրենսդրությամբ ամրագրված լիազորությունների շրջանակում տեղական մարմինների կողմից համայնքի բնակչության բարեկեցության բարձրացմանը, համայնքային ենթակառուցվածքների արդիականացմանը, սոցիալապես անապահով խավերի սոցիալական և կենցաղային պայմանների բարելավմնանը, մշակութային և մարզական կյանքի աշխուժացմանը, ենթակառուցվածքների զարգացման և պատմամշակութային արժեք ներկայացնող միջավայրի վերականգնման միջոցով զբոսաշրջության համար միջազգային ստանդարտներին համապատասխան առավել գրավիչ պայմանների ստեղծմանը: Համայնքի 2023-2025 թվականների միջնաժամկետ ծախսերի ծրագրի նախագծով եկամուտների կանխատեսումներ իրականացնելիս հաշվի են առնվել տեղական ինքնակառավարման մարմինների կողմից ոլորտը կարգավորող օրենսդրությամբ սահմանված աղբյուրներից համայնքային բյուջե ձևավորելու իրավական հիմքերը: Վերջին ժամանակներում համայնքային բյուջե փաստացի հավաքագրված եկամտային հոսքերը և առկա բազաների տվյալները: Վարչական բյուջեի սեփական եկամուտների կանխատեսումը ընդգրկում է հարկային եկամուտները՝ անշարժ գույքի հարկ և փոխադրամիջոցների գույքահարկ, տեղական տուրքերը և ոչ հարկային եկամուտները, տեղական վճարները: Հավաքագրվող սեփական եկամուտների թվում կանխատեսվել է որոշակի աճ համաձայն յուրաքանչյուր բաժնի կողմից տրված կանխատեսումների և առկա բազաների: Ամենաշատ աճը կանխատեսվում է անշարժ գույքի հարկի հետ կապված, անշարժ գույքի շուկայական արժեքի և հարկային օրենսգրքի 229-րդ հոդվածի առաջին մասի 2-ից 7-րդ կետերով սահմանված դրույքաչափերի: Դրույքաչափերի արտադրյալի %-ի աստիճանական բարձրացմամբ: 2023-ին 2022-ի համեմատ աճը կանխատեսվում է 34.2 մլն դրամ: 2024թ. 2023-ի համեմատ` 89.9 մլն դրամ: 2025-ին 2024-ի համեմատ 149.8 մլն դրամ: Օրենքով սահմանված կարգով համայնքի պարտադիր և կամավոր խնդիրների լուծմանն ուղղված սեփական և պատվիրակված լիազորությունների առավել արդյունավետ իրականացման նպատակով համայնքի 2023-2025թվականների միջնաժամկետ ծախսերի ծրագրի ծախսային մասը կազմելու համար հիմք է հանդիսացել 2022-2026 թվականների համայնքի զարգացման ծրագրի դրույթները (աղյուսակները տրամադրվել է Ձեզ): Ծախսային ծրագրի մեջ նշեմ, որ նախատեսվել է աշխատավարձի բարձրացում կապված նվազագույն շեմի բարձրացմամբ: Ինչպես նաև նախատեսվում է իրականացնել բազմաթիվ սուբվենցիոն ծրագրեր կառավարության հետ համատեղ, որում համայնքի մասնաբաժինը կկազմի մոտավորապես 2.2 միլիարդ դրամ, որի մեծ մասը նախատեսվում է իրականացվել 2023-ին:

Հարց` Հայկ Սուլթանյան

Համայնքի ղեկավարի գլխավոր խորհրդական.

-Նոր ի՞նչ ծախսեր են նախատեսվել, որ նախկինում չեն եղել:

Պատասխան` Մենուա Մկրտչյան.

-Հիմնականում ծախսերը ավելացել են, օրինակ` աշխատավարձի բարձրացում, ինչպես նաև նախատեսվում է մանկապարտեզների վարձավճարները զեղչել 2023-ին 50%-ով:

Հայկ Սուլթանյան.

-Մինչ օրս մենք 3%-ից հասցրել էինք 10%-ի:

Հարց`Տիգրանուհի Կուրղինյան «ՑԱՅԳ» ՀԸ լրագրող.

-Մոտավոր ինչքա՞նկկազմեն ծախսեր:

Պատասխան` Մենուա Մկրտչյան.

-Մոտավորապես 104մլն դրամի կարգի:

Հարց` Հայկ Սուլթանյան.

-Նախատեսվող ծախսերը ներկայացրեք ավելի ընդլայնված

Պատասխան`Մենուա Մկրտչյան.

-Առանձնացնեմ աշխատավարձի բարձրացումը 2023թ-ին նախատեսված է ընդհանուր աշխատավարձի ֆոնդը բարձրացնել մոտ 300մլն դրամով, որը ներառում է ինչպես ապառատը անպես էլ ՀՈԱԿ-ները և կոմունալ ծառայությունը:

«Ճանապարհային տնտեսության» ծրագրի համար 2023թ. նախատեսվում է 1մլրդ 355մլն. դրամ, 2024թ. 1 մլրդ 380 մլն դրամ իսկ 2025թ համար`1 մլրդ 416մլն դրամ:

«Աղբահանության և սանիտարական մաքրում» ծրագրի համար 2023թ-ին նախատեսվում է 582.5մլն դրամ, 2024-ին` 605.6մլն դրամ, 2025թ-ին`639.7մլն դրամ: Սպորտի բնագավառի ծախսերը նախատեսվում է 2023թ-ին 653.3մլն դրամ: Գրադարանայինծառայությունների ծախսերը`60.3մլն դրամ: Թանգարսններ և ցուցասրահներ`83.7մլն, մշակութային կազմակերպություններ`639.1 մլն դրամ:

Հարց` Հայկ Սուլթանյան.

-Ըստ կանխատեսվող եկամուտների կկարողանա՞նք հաղթահարել ծախսերը:

Պատասխան՝ Մենուա Մկրտչյան.

-Մենք փորձել ենք ծախսերը և եկամուտները հավասարեցնել, որպեսզի հավասարակշռված լինի:

Հարց` Կալիպսե ԱսատրյանԳյումրու ավագանու «Ապրելու երկիր» խմբակցության անդամ.

-Ինչքանով է ճիշտ այս ժամանակահատվածում հնգամյա զարգացման պլանում ներկայացնել ծախսեր, եկամուտներ եթե չգիտենք պետության կողմից տրամադրվող դոտացիայի կամ այլ օգնության տեսքով տրամադրվող գումար, մենք կա՞րող ենք ապահովել ներկայացված ծախսերի և եկամուտների բալանսավորումը

Պատասխան`Մենուա Մկրտչյան,

-Յուրաքանչյուր տարվա համար եկամուտների կանխատեսում է արվում, որպեսզի ծախսերը և եկամուտները բալանսավորվի:

Ծրագիրը կանխատեսումային է չունի 100% ճշգրտություն:

Հանրային լսման մասնակիցները հնարավորություն ունեցան ներկայացնելու իրենց հարցերը: Քանի, որ այլ հարցեր և առարկություններ չհնչեցին`Հ. Սուլթանյանը փակեց նիստը:

Հանրային լսմանը ներկա էին 13 անձիք:

Քննարկման վերաբերյալ գրավոր տեսքով չեն ներկայացվել բողոքներ և առարկություններ:

**Գյումրու համայնքապետարանի**

**աշխատակազմի քարտուղար Կ. ԲԱԴԱԼՅԱՆ**